**210514**

**Құдай сіздің өміріңізде Құдай болуына рұқсат етіңіз**

**екіншісі**

***«Сол сияқты, біздің қазір көргеніміз***

***Айнадағы көмескі бейне іспетті,***

***Ал болашақта бетпе-бет анық көреміз.***

***Қазіргі білетінім тек қана шектеулі,***

***Ал Құдайдың мені толық білетіні секілді,***

***Бәрін де толықтай білемін сол кезде.»***

***(Қорынттықт. 1-хат 13:12)***

Құдайдың бізден тағы бір айырмашылығы - Оның шексіз шыдамдылығы мен жанашырлығы. Ол үнемі түсіністікпен қарайды, ал біз, кейде, басқаларды түсінуге тіпті тырыспаймыз да. Сіз біреудің біреуге, мысалы, бір зұлым адамның балаға немесе жазықсыз құрбан болған адамға қатыгездік көрсеткен кейбір сұмдық жағдайлар туралы газетті оқып: «Егер мен Құдай болсам, мен ол адамның көзін құртып тастар едім...» деп ойлаған шығарсыз? Әрине, сіз солай істер едіңіз, мен де солай істер едім, бірақ Құдай олай етпеді. Неліктен? Құдай әділетсіз бе? Біздің көбіміз, тіпті рухани күшті адамдар да солай ойлап көрді. Мен Көне өсиеттің бір кітабын жазған Аббақұқ туралы ойлаймын, ол мәселе көтеріліп: «Уа, Жаратқан Ие, қашанғы мен көмек сұрап, Сен құлақ салмай қала бересің? «Барлық жерде зорлық!» деп қанша шағымдансам да, Сен құтқармайсың.» - деп сұрады. Ақыры Құдай оған жауап берді және ол Құдайдың шыдамдылығының шегі бар екенін, Оның шексіз шыдамы таусылып, әділеттіліктің болатынын біле бастады.

Менде тағы бір ой бар. Құдай сіздің өміріңізде Құдай болуына рұқсат етіңіз! Оның Патша екеніне, Оның болашақты білетініне сенімді болып, демалыңыз. Демек, егер сіз Оның баласы болсаңыз, Ол сіздің өміріңізді және сіз өмір сүріп отырған әлемді толықтай басқарады деген сеніммен демалуға болады. Оның Сөзі мен Оның жолдары туралы көбірек білген сайын, Оның сіздің жаныңызда екендігіне, өміріңізді бақылап отыратындығына сеніміңіз артады. Егер біз бәрін толықтай білгенде, Құдайдың жолдарынан ешқашан күмәнданбайтын едік.

Қазіргі білетініміз тек қана шектеулі, бірақ уақыты келгенде, бәрін де толықтай білетін боламыз.